
	BIRŠTONO SAVIVALDYBĖS KONTROLĖS IR AUDITO TARNYBA

	Birštono savivaldybės tarybai
	
	     

	

	Išvada Dėl galimybės birštono savivaldybei imti ilgalaikę paskolą

	     

	


2011 m. lapkričio  11 d. Nr. 3-22
     Vadovaudamasi Lietuvos Respublikos vietos savivaldos įstatymo 27 straipsnio 1 dalies 3 punktu ir 16 straipsnio 28 punktu Birštono savivaldybės kontrolierė Zita Pranckevičienė patikrino Birštono savivaldybės administracijos Biudžeto skyrių, dėl galimybės imti ilgalaikę paskolą 1000,00 tūkst. Lt (kurios trukmė ilgesnė kaip vieni metai ir grąžinimo terminas ne tais pačiais biudžetiniais metais), pagal Vyriausybės nustatytą tvarką, laikantis įstatymų nustatytų skolinimosi limitų.                                                                                                                      


Pagal Lietuvos Respublikos biudžeto sandaros įstatymo 10  straipsnio 1 dalies 1 ir 2 punktus bei Lietuvos Respublikos Vyriausybės 2004-03-26 d. nutarimo Nr. 345 Dėl savivaldybių skolinimosi taisyklių patvirtinimo 1 dalies 3;3.1; ir 3.2 punktus savivaldybė gali imti ilgalaikes paskolas (kurių trukmė ilgesnė kaip vieni metai ir grąžinimo terminas ne tais pačiais biudžetiniais metais) investicijų projektams finansuoti, nesunaudojamiesiems kilnojamiesiems ir nekilnojamiesiems daiktams įsigyti, skoloms padengti, taip pat gali imti trumpalaikes paskolas (kurių grąžinimo terminas tais pačiais biudžetiniais metais) laikinam pajamų trūkumui biudžetiniais metais  padengti, kai nepakanka šiam tikslui savivaldybės biudžeto apyvartos lėšų. Savivaldybė paskolas gali imti laikydamasi Lietuvos Respublikos 2011 metų valstybės ir savivaldybių biudžetų finansinių rodiklių patvirtinimo įstatymo 12 straipsnio 1 dalies 1 ir 2 punktuose  nustatytų skolinimosi limitų kur nustatyta, kad savivaldybės skola iš viso negali viršyti 40 procentų, ir  metinio savivaldybės grynojo skolinimosi suma negali viršyti 20 procentų tame tarpe metinio trumpalaikio skolinimosi suma negali viršyti 10 procentų, patvirtintų einamų metų savivaldybės biudžeto pajamų (neįskaitant iš valstybės biudžeto savivaldybei skiriamų specialių tikslinių dotacijų ir valstybės biudžetui grąžinamų bendrosios dotacijos kompensacijų).
              Patikrinus Birštono savivaldybės 2011 metų biudžeto pajamas nustatyta, kad 2011 metų pajamos be valstybės biudžeto skiriamų specialių tikslinių dotacijų sudaro 15182,5 tūkst. Lt. Nuo šios sumos savivaldybės metinis skolinimosi limitas 20 procentų sudarytų 3036,5 tūkst Lt.
              Nustatyta, kad Birštono savivaldybė  2010 metais yra sudariusi sutartį su banku dėl 1000 tūkst. Lt paskolos, kurios terminas baigiasi 2011 gruodžio mėnesį (tikrinimo laikotarpiu pagal šią sutartį Birštono savivaldybė bankui neskolinga), todėl 2012 metais investiciniams projektams finansuoti reikalinga imti 1000 tūkst. Lt paskolą. 2011 metais Birštono savivaldybė yra sudariusi sutartį su banku dėl 1800 tūkst. Lt ilgalaikės paslolos (4 m.) investiciniams projektams finansuoti. Dėl šių paskolų ėmimo laiduota savivaldybės tarybos sprendimais.
               Patikrinimo metu nustatyta, kad Birštono savivaldybė neišnaudojusi paminėtais teisės aktais nustatytų paskolų ėmimo limitų ir turi galimybę imti 1000,00 tūkst. Lt ilgalaikę paskolą.
Kontrolierė                                                                                            Zita Pranckevičienė
